
REPUBLIKA HRVATSKA

PRIMORSKO-GORANSKA ŽUPANIJA

OPĆINA MALINSKA-DUBAŠNICA

Obrazloženje I. izmjena i dopuna Proračuna 
Općine Malinska - Dubašnica za 2026. godinu

Na osnovi članka 45. Zakona o proračunu („Narodne novine“ broj 144/21) predstavničko tijelo donosi izmjene i dopune proračuna za tekuću godinu na razini skupine ekonomske klasifikacije.
U skladu s izvješćem o izvršenju Proračuna za 2025. godinu, dosadašnjim ostvarenjem prihoda i rashoda, planiranim realizacijama započetih projekata te očekivanog kretanja prihoda predlažu se I. Izmjene i dopune Proračuna kojima će se izvršiti usklađenje na prihodovnoj i rashodovnoj strani Proračuna.

Proračun za 2026. godinu i projekcije Proračuna za 2027. i 2028. godinu i Odluka o izvršavanju Proračuna Općine Malinska-Dubašnica za 2026. godinu doneseni su na sjednici Općinskog vijeća održanoj 12. prosinca 2025. godine, a objavljeni su u „Službenim novinama“ PGŽ broj 47/25 od 19. prosinca 2025. godine. Planirani iznos prihoda i primitaka, te rashoda i izdataka za 2026. godinu utvrđen je u iznosu od 13.385.000,00 EUR. Odlukom o I. izmjenama i dopunama proračuna Općine Malinska-Dubašnica za 2026. godinu, povećani su prihodi i primici, te rashodi i izdaci za iznos od 163.000,00 EUR te iznose ukupno 13.548.000,00 EUR.

Tablica 1: Opći dio - sažetak

PROMJENA 

POSTOTAKNOVI IZNOS

A.RAČUN PRIHODA I RASHODA

Prihodi poslovanja 12.580.875,00 -586.966,64 -4.7% 11.993.908,36

Prihodi od prodaje nefinancijske imovine 620.225,00 0,00 0.0% 620.225,00

Rashodi poslovanja 6.550.304,00 549.910,26 8.4% 7.100.214,26

Rashodi za nabavu nefinancijske imovine 6.275.176,00 -1.027.893,63 -16.4% 5.247.282,37

RAZLIKA 375.620,00 -108.983,27 -29.0% 266.636,73

B.RAČUN ZADUŽIVANJA/FINANCIRANJA

Primici od financijske imovine i zaduživanja 183.900,00 0,00 0.0% 183.900,00

Izdaci za financijsku imovinu i otplate zajmova 559.520,00 15.140,00 2.7% 574.660,00

NETO ZADUŽIVANJE/FINANCIRANJE -375.620,00 -15.140,00 4.0% -390.760,00

C.RASPOLOŽIVA SREDSTVA IZ PRETHODNIH GODINA

VIŠAK/MANJAK IZ PRETHODNIH GODINA 0,00 124.123,27 100% 124.123,27

VIŠAK/MANJAK + NETO ZADUŽIVANJA/FINANCIRANJA + RASPOLOŽIVA SREDSTVA IZ PRETHODNIH GODINA 0,00 0,00 0,0% 0,00


A / PRIHODI I PRIMICI

Tablica 2 : Prihodi i primici

KONTAVRSTA PRIHODA / RASHODA PLANIRANO IZNOS

PROMJENA 

POSTOTAKNOVI IZNOS

6 Prihodi poslovanja 12.580.875,00 -586.966,64 -4.7% 11.993.908,36

61 Prihodi od poreza 8.146.175,00 -530.030,00 -6.5% 7.616.145,00

63 Pomoći iz inozemstva i od subjekata unutar općeg proračuna 2.002.015,00 -361.695,00 -18.1% 1.640.320,00

64 Prihodi od imovine 488.385,00 297.135,00 60.8% 785.520,00

65 Prihodi od upravnih i administrativnih pristojbi, pristojbi po posebnim propisima i naknada 1.750.800,00 0,00 0.0% 1.750.800,00

66

Prihodi od prodaje proizvoda i robe te pruženih usluga, prihodi od donacija te povrati po 

protestiranim jamstvima 160.000,00 0,00 0.0% 160.000,00

68 Kazne, upravne mjere i ostali prihodi 33.500,00 7.623,36 22.8% 41.123,36

7 Prihodi od prodaje nefinancijske imovine 620.225,00 0,00 0.0% 620.225,00

71 Prihodi od prodaje neproizvedene dugotrajne imovine 620.000,00 0,00 0.0% 620.000,00

72 Prihodi od prodaje proizvedene dugotrajne imovine 225,00 0,00 0.0% 225,00

8 Primici od financijske imovine i zaduživanja 183.900,00 0,00 0.0% 183.900,00

81 Primljeni povrati glavnica danih zajmova 0,00 0,00 0,0% 0,00

83 Primici od prodaje financijskih instrumenata - dionica i udjela u glavnici 0,00 0,00 0,0% 0,00

84 Primici od zaduživanja 183.900,00 0,00 0.0% 183.900,00

A. RAČUN PRIHODA I RASHODA

B. RAČUN ZADUŽIVANJA/FINANCIRANJA


S prihodne strane, ovim I. izmjenama usklađeni su planirani prihodi s do sada ostvarenim veličinama, a značajnije promjene na pozicijama prihoda jesu:
· 61 Prihodi od poreza

- umanjenje Poreza na nekretnine za 300.000,00 EUR.  Predlaže se umanjenje prihoda jer se  planiranje proračuna temeljilo na očekivanju slabije naplate u prethodnoj godini, uzrokovane kasnijom dostavom rješenja. 
- umanjenje Poreza na promet nekretnina za 230.030,00 EUR. Predlaže se umanjenje zbog usporavanja tržišta i manjeg broja ostvarenih prodaja.
· 63 Pomoći iz inozemstva i od subjekata unutar općeg proračuna

- uvećanje kapitalnih pomoći iz državnog proračuna za 7.820,00 EUR , a odnosi se na projekt uređenja dječjeg igrališta Rova
- umanjuje tekućih pomoći iz županijskog proračuna za 10.515,00 EUR, a odnose se na troškove izbora. Naime u 2026. godini provode se izbori za mjesne odbore koji se financiranju iz proračuna Općine 

- umanjenje kapitalnih pomoći temeljem prijenosa EU sredstava – vatrogasni dom za 359.000,00 EUR. Navedeni iznos odnosi se na 2. zahtjev za nadoknadom sredstava koji je podnijet SAFU u studenom 2025. godine. Planirano je da će nam navedena sredstva biti isplaćena početkom 2026. godine, međutim ista su uplaćena krajem prosinca 2025. godine. 
· 64 Prihodi iz inozemstva i od subjekata unutar općeg proračuna

- uvećanje naknada za korištenje nekretnina na temelju prava puta (EKI i sl) za 287.135,00 EUR. U parnici koju Općina Malinska-Dubašnica vodi radi isplate naknade za pravo puta protiv tuženika Hrvatski Telekom d.d. donesena je presuda Visokog trgovačkog suda RH broj Pž-559/2026-2 od 24.02.2026.godine, prema kojoj je društvo Hrvatski Telekom d.d.  izvršilo 24.04.2026. uplatu u iznosu od 335.962,95 €. Navedeni iznos odnosi se na tužiteljev zahtjev za isplatu utuženog iznosa po osnovi godišnje naknade za pravo puta s pripadajućim zateznim kamatama . 
- uvećanje naknada za prenamjenu zemljišta za 10.000,00 EUR sukladno procjeni do kraja godine

· 68 Kazne, upravne mjere i ostali prihodi
- uvećanje kazna za ostale prekršaje te ostali prihodi u visini od 7.623,36 sukladno procjeni do kraja tekuće godine

B / RASHODI I IZDACI
Tablica 3: Rashodi i izdaci

KONTAVRSTA PRIHODA / RASHODA PLANIRANO IZNOS

PROMJENA 

POSTOTAKNOVI IZNOS

3 Rashodi poslovanja 6.550.304,00 549.910,26 8.4% 7.100.214,26

31 Rashodi za zaposlene 891.000,00 0,00 0.0% 891.000,00

32 Materijalni rashodi 3.041.469,00 318.059,13 10.5% 3.359.528,13

34 Financijski rashodi 16.460,00 2.500,00 15.2% 18.960,00

35 Subvencije 17.500,00 14.100,00 80.6% 31.600,00

36 Pomoći dane u inozemstvo i unutar općeg proračuna 1.366.785,00 50.567,00 3.7% 1.417.352,00

37 Naknade građanima i kućanstvima na temelju osiguranja i druge naknade 314.500,00 -1.000,00 -0.3% 313.500,00

38 Rashodi za donacije, kazne, naknade šteta i kapitalne pomoći 902.590,00 165.684,13 18.4% 1.068.274,13

4 Rashodi za nabavu nefinancijske imovine 6.275.176,00 -1.027.893,63 -16.4% 5.247.282,37

41 Rashodi za nabavu neproizvedene dugotrajne imovine 1.345.000,00 20.000,00 1.5% 1.365.000,00

42 Rashodi za nabavu proizvedene dugotrajne imovine 4.385.976,00 -1.128.493,63 -25.7% 3.257.482,37

45 Rashodi za dodatna ulaganja na nefinancijskoj imovini 544.200,00 80.600,00 14.8% 624.800,00

5 Izdaci za financijsku imovinu i otplate zajmova 559.520,00 15.140,00 2.7% 574.660,00

51 Izdaci za dane zajmove i jamčevne pologe 0,00 0,00 0,0% 0,00

53 Izdaci za ulaganja u financijske instrumente - dionice i udjele u glavnici 420.000,00 15.140,00 3.6% 435.140,00

54 Izdaci za otplatu glavnice primljenih kredita i zajmova 139.520,00 0,00 0.0% 139.520,00

A. RAČUN PRIHODA I RASHODA

B. RAČUN ZADUŽIVANJA/FINANCIRANJA


Ukupni rashodi i izdaci proračuna, u skladu s do sada ostvarenim rashodima i realno očekivanim prihodima, povećavaju se za 1,22 % ili za 163.000,00 EUR. Promjene rashoda i izdataka planiraju se na sljedećim pozicijama: 

· 32 Materijalni rashodi
Predlaže se uvećanje materijalnih rashoda za 318.059,13 EUR. Navedeno povećanje odnosi se na rashode za usluge  unutar programa: 

- Javne uprave i administracije
- uvećanje usluga telefona, pošte i prijevoza za 1.000,00 EUR
- uvećanje usluga tekućeg i investicijskog održavanja prijevoznih sredstava za 5.000,00 EUR ( zbog dotrajalosti službenih vozila, česti popravci istih)

- uvećanje tekućeg i investicijskog održavanja IT/TK opreme za 8.400,00 EUR (najvećim djelom odnosi se na održavanje video nadzora te sistemsko održavanje programa)
- uvećanje usluge odvjetnika i pravnog savjetovanja za 50.000,00 EUR ( odnosi se na odvjetničku nagradu u sporu Općine s HT d.d.)

- uvećanje ugovora o djelu, autorskih honorara, studentskih ugovora i sl. za 25.000,00 EUR. Do navedenog povećanja dolazi zbog veće cijene studentske satnice od prvotno planirane te trošak vanjskog suradnika na projektu vatrogasnog doma

- uvećanje računalnih usluga za 3.500,00 EUR. Odnose se na troškove E-registara te e-potpisa.

- uvećanje troškova sudskih postupaka za 6.000,00 EUR. Povećanje se odnosi na troškove postupka prema presudi G.Ž.

- uvećanje ostalih nespomenutih rashoda poslovanja za 35.000,00 EUR. Najvećim djelom odnosi se na povrate komunalnih doprinosa iz prijašnjih godina zbog nastupanja novih, izmijenjenih okolnosti.

- uvećanje ostalih usluga promidžbe i informiranja za 3.000,00 EUR sukladno očekivanim rashodima do kraja godine. 

- Osnovno i srednjoškolsko obrazovanje 


- uvećanje nagrada nastavnicima – mentorima u iznosu od 120,00 EUR za ostvarene rezultate na školskim natjecanjima

- Promicanje kulture
- uvećanje Dan Općine – Sv. Apolinar u iznosu od 5.000,00 EUR, sukladno očekivanim troškovima

- uvećanje obilježavanja blagdana i održavanja manifestacija u organizaciji Općine za 20.000,00 EUR sukladno očekivanim troškovima do kraja godine


- uvećanje MIK festivala za 325,00 EUR sukladno stvarno ostvarenim rashodima

- uvećanje financiranja i otkup knjiga za 20.375,00 EUR, a odnose se na tisak knjige Povijesti folklornog društva izdane povodom 90. godišnjice prvog spominjanja folklora. 


- uvećanje istraživanja toponima Dubašnica za 5.000,00 EUR

- Održavanje komunalne infrastrukture

- uvećanje održavanja nerazvrstanih cesta u iznosu od 20.000,00 EUR sukladno očekivanim troškovima do kraja godine 

- uvećanje zelenih površina u iznosu od 62.000,00 EUR. Odnosi se na uređenje drvoreda između Plodina i Tommy-a te usklađenje s Planom rada komunalnog društva Dubašnica

- Održavanje objekata u vlasništvu Općine


- uvećanje lož ulja i plin za 2.000,00 EUR sukladno očekivanim troškovima

- uvećanje usluga tekućeg i investicijskog održavanja za 10.298,13 EUR sukladno očekivanim  troškovima (servisi klima uređaja, kompresora i sl.)

- uvećanje izrade elaborata procjene i vještačenja za 9.000,00 sukladno utrošenim i  očekivanim budućim rashodima

- Organiziranje i provođenje zaštite i spašavanja

- uvećanje izgradnje vatrogasnog doma (usluga promidžbe i vidljivosti, te ostalih nespomenutih rashoda) za 20.000,00 EUR

- Redovna aktivnost Općinskog načelnika
- uvećanje proslava i pokroviteljstva za 3.000,00 EUR, sukladno očekivanim troškovima do kraja godine

· 34  Financijski rashodi
- uvećanje bankarskih usluga i usluga platnog prometa za 2.500,00 EUR
· 35 Subvencije
- Subvencije poljoprivrednicima
- uvećanje subvencija poljoprivrednicima za 14.100,00 EUR. Osiguravaju se financijska sredstva za subvencioniranje troškova cijepljenja ovaca, s ciljem očuvanja zdravstvenog statusa i stabilnosti stada te za subvencioniranje poljoprivrednika.
· 36 Pomoći dane u inozemstvo i unutar općeg proračuna

-  Redovni program predškolskog odgoja
- uvećanje Financiranja redovne djelatnosti DV Katarina Frankopan – Podružnica Malinska za 7.700,00 EUR sukladno Izmjenama i dopunama financijskog plana vrtića

- Hitna medicinska pomoć

- umanjenje sufinanciranja Hitne medicinske pomoći za 1.515,00 EUR sukladno potpisanom Ugovoru

- Ostale aktivnosti u zdravstvu
- uvećanje tekućih pomoći u zdravstvu za 20.000,00 EUR, a odnosi se na troškove mobilne turističke ambulante u Malinskoj.  

- Kapitalna pomoć ŽUC

- uvećavanje kapitalnih pomoći Županijskoj upravi za ceste za 24.300,00 EUR, a odnose se na troškove sanacije ceste i nogostupa kod Plodina

· 37 Naknade građanima i kućanstvima
-  stipendiranje studenata
- umanjenje stipendije za deficitarno zanimanje za 1.000,00 EUR, sukladno očekivanim rashodima za 2026.g.
· 38 Rashodi za donacije, kazne naknade štete i kapitalne pomoći

- Ostale usluge informiranja
- kapitalna pomoć radiju OK u visini 6.260,00 EUR. Navedeni iznos odnosi se na nabavu studijske opreme.
- Poticanje razvoja turizma
- uvećanje Sufinanciranja Turističke zajednice otoka Krka za 373,00 EUR, sukladno potpisanom Ugovoru

- Aktivnosti u poljoprivredi

- umanjenje Programa praćenja i izlova čaglja na otoku Krka za 2.360,00 EUR, sukladno potpisanom Sporazumu

- Ljetne priredbe i manifestacije u organizaciji TZ-a 

- uvećanje Programa ljetnih priredbi i manifestacija u organizaciji TZ-a za 13.700,00 EUR sukladno očekivanim troškovima (organizacija manifestacije Back to the past, šator za Sensu i sl)

- Financiranje udruga u kulturi 

- umanjenje programa za 7.215,00 EUR, sukladno Odluci o dodijeli financijskih sredstava za programe i projekte od interesa za opće dobro koje provode udruge u 2026.g.

- Razvoj sporta i rekreacije
- umanjenje programa za 27.518,00 
EUR, sukladno Odluci o dodijeli financijskih sredstava za programe i projekte od interesa za opće dobro koje provode udruge u 2026.g.

- Financiranje udruga – razvoj civilnog društva
- umanjenje programa za 5.812,50, sukladno Odluci o dodijeli financijskih sredstava za programe i projekte od interesa za opće dobro koje provode udruge u 2026.g.

- Izgradnja objekata na pomorskom dobru
- Kapitalna donacija ŽLU za nastavak sanacije obalnog zida na području obuhvata 4a

 u luci Malinska za 43.000,00 EUR 

- Protupožarna zaštita
- uvećanje tekućih donacija DVD-u Malinska u iznosu od 8.100,00 EUR (plaća vatrogasca sukladno projektu izgradnje vatrogasnog doma)
- Izgradnja vatrogasnog doma

- kapitalne donacije u sklopu EU projekta vatrogasnog doma u iznosu 137.156,63 EUR. Navedeno se odnosi na sredstva koja smo kao nositelji projekta biti dužni isplatiti partnerima projekta (DVD i Područna vatrogasna zajednica) za nabavu opreme. Odnosi se na EU sredstva koja Ministarstvo doznačuje nositelju projekta te nositelj po isplati isplaćuje partnerima.
· 41 Rashodi za nabavu neproizvedene dugotrajne imovine

Predlaže se uvećanje zemljišta za 20.000,00 EUR, sukladno očekivanim kupnjama do kraja godine. Također predlaže se umanjenje rashoda za uređenje obalnog dijela prema Jazu u iznosu od 5.000,00 EUR, te pomorsko dobro izgradnja za 20.000,00 EUR, sukladno očekivanim troškovima do kraja godine.
· 42 Rashodi za nabavu proizvedene dugotrajne imovine
Predlaže se umanjenje rashoda za nabavu proizvedene dugotrajne imovine u visini od  1.128.493,63 EUR, a promjene se odnosi na slijedeće pozicije:

- povećanje Programa građenja objekata i uređaja komunalne infrastrukture za 1.693,00 EUR, a sve u skladu s prvim izmjenama i dopunama Programa građenja objekata i uređaja komunalne infrastrukture Općine Malinska – Dubašnica za 2026.g.

- povećanje na poziciji strategije zelene urbane obnove za 48.564,37 EUR. Sredstva se planiraju za izradu Strategije zelene urbane obnove kao stručne podloge za planiranje i provedbu projekata zelene infrastrukture, uređenja javnih površina te prilagodbe klimatskim promjenama. Strategija će omogućiti utvrđivanje razvojnih prioriteta i pripremu projektnih prijedloga za prijavu na natječaje nadležnih ministarstava i fondova Europske unije. 

Izradom Strategije stvaraju se preduvjeti za ostvarivanje bespovratnih sredstava i provedbu razvojnih projekata na području Općine. 
- povećanje pozicije komunalne opreme na pomorskom dobru za 5.000,00 EUR
- umanjenje pozicije oprema za civilnu zaštitu za 4.000,00 EUR, sukladno potrebama u 2026.g.

- umanjenje kapitalnog projekta izgradnje vatrogasnog doma za 1.026.851,00 EUR, sukladno do sada ostvarenim rashodima te procjenama do završetka izgradnje

- umanjenje pozicije nabave prometne signalizacije za 20.000,00 EUR, sukladno stvarnim potrebama

· 45 Rashodi za dodatna ulaganja na nefinancijskoj imovini
Predlaže se uvećanje rashoda za dodatna ulaganja na nefinancijskoj imovinu u visini od 80.600,00 EUR, a uvećanje se najvećim djelom odnosi na dodatna ulaganja na građevinskim objektima. Ulaganja se odnose na uređenje kuće Dubašljanske baštine, zamjeni krova na Markatu i uređenju stana u vili Zori. 
· 53 Izdaci za ulaganja u financijske instrumente - dionice i udjele u glavnici

Predlaže se uvećanje izdataka za ulaganje u financijske instrumente - dionice i udjele u glavnici u visini od 15.140,00 EUR, a uvećanje se odnosi na troškove kupnje poslovnog prostora za radio OK.  

· 922 Ostvareni i preneseni višak iz prethodnih godina

KONTAVRSTA PRIHODA / RASHODA PLANIRANO IZNOS

PROMJENA 

POSTOTAKNOVI IZNOS

9 Vlastiti izvori 0,00 124.123,27 100% 124.123,27

92 Rezultat poslovanja 0,00 124.123,27 100% 124.123,27

C. RASPOLOŽIVA SREDSTVA IZ PRETHODNIH GODINA


Višak prihoda utvrđen u Financijskom izvještaju Općine Malinska-Dubašnica za 2025. godinu iznosi 124.123,27 EUR, koji se sastoji od prenesenog viška prihoda i primitaka iz prethodnih godina u iznosu od 1.330.879,45 EUR, te manjka prihoda i primitaka ostvarenih u 2025. godini u iznosu od 1.206.756,18 EUR.

Stanja na osnovnim računima podskupine 922 – Višak/manjak prihoda koja su iskazana u Financijskom izvještaju Općine Malinska-Dubašnica za 2025. godinu, na dan 31. prosinca 2025. godine utvrđena su kako slijedi:

	92211
	Višak prihoda poslovanja
	4.128.156,10 EUR

	92213
	Manjak primitaka od financijske imovine
	-4.489.510,67 EUR

	92222
	Manjak prihoda od nefinancijske imovine
	-845.401,61 EUR

	
	Višak iz prethodnih godina
	1.330.879,45 EUR

	922
	Višak prihoda za prijenos u sljedeće razdoblje
	124.123,27 EUR


Raspoloživi višak prihoda u iznosu od 124.123,27 EUR sastoji se od sljedećih izvora financiranja:

	1.1.
	Opći prihodi i primici – nenamjenska sredstva
	528.441,88

	4.2.
	Izgradnja komunalne infrastrukture – komunalni doprinos
	204.935,65

	5.2.
	Kapitalne pomoći
	-625.843,37

	7.1.
	Prihodi od prodaje ili zamjene nefinancijske imovine
	16.589,11


Predlažu se izmjene na pozicijama Rezultat- višak/manjak kako slijedi:

- uvećanje općih prihoda i primitaka – nenamjenska sredstva u iznosu od 528.441,88 EUR, na temelju stvarno ostvarenog viška u 2025.g.
- uvećanje komunalnog doprinosa u iznosu od 204.935,65 EUR, na temelju stvarno ostvarenog viška u 2025.g.
- uvećanje prihoda od prodaje nefinancijske imovine iznosu od 16.589,11 EUR, na temelju stvarno ostvarenog viška u 2025.g.
- umanjenje kapitalnih pomoći u iznosu od 625.843,37 EUR, na temelju stvarno ostvarenog manjka u 2025.g.

